**PARLAMENTUL REPUBLICII MOLDOVA**

L E G E

pentru modificarea și completarea unor acte legislative

Parlamentul adoptă prezenta lege organică.

**Art.I.** – Codul Contravenţional al Republicii Moldova nr.218 din 24 octombrie 2008 (Monitorul Oficial al Republicii Moldova, 2009, nr.3-6, art.15), cu modificările și completările ulterioare, se modifică și se completează după cum urmează:

1. La art.3321:

Titlul articolului se modifică și va avea următorul cuprins: ,,Încălcarea regulilor de transportare în țară a străinilor și încălcarea obligației de a prezenta informația prealabilă privind pasagerii transportați”;

alin.(3) cuvintele ,,transportatorii aerieni” se substituie prin cuvîntul ,,transportatori”, iar cuvintele ,,vor intra pe teritoriul Republicii Moldova” se substituie prin cuvintele ,,vor intra/ieși în/din Republica Moldova”.

2. La art.400:

după alin.(1) se introduce un alineat nou (11) cu următorul conținut:

,,(11) Contravenţiile prevăzute la art.331, 332, 3321, 333 alin.(1), (2) și (4), se examinează de către Poliţia de Frontieră”;

după alin.(11) se introduce un alineat nou (12) cu următorul cuprins:

,,(12) Contravenţiile prevăzute la art.228 alin.(1), 354, 355, 361 și 363 săvîrșite în zona de frontieră și în punctele de trecerea frontierei de stat se examinează de către Poliţia de Frontieră”;

după alin.(3) se introduce un alineat nou (31) cu următorul cuprins:

,,(31) Sînt în drept să examineze cauzele contravenţionale prevăzute la alin.(11) și (12) și să aplice sancţiuni șefii de sectoare ale Poliţiei de Frontieră, adjuncţii lor, precum și șefii de schimb.”;

3. Articolul 423 se exclude.

4. La art.433 alin.(2) lit.b) se modifică și va avea următorul cuprins:

„b) Poliţia de Frontieră;”

**Art.II. –**Legea nr.200 din 16 iulie 2010 privind regimul străinilor în Republica Moldova (Monitorul Oficial al Republicii Moldova, 2010, nr.179-181, art.610), cu modificările și completările ulterioare, se completează după cum urmează:

1. Art.3 se completează cu următoarea noțiune:

,,*drept de aflare*–drept acordat străinului de către autoritățile competente de a se afla pe teritoriul Republicii Moldova în limitele termenului acordat de viză sau termenului general stabilit de aflare”;

2. La art.4 alin.(5) cuvîntul ,,termenului” se completează cu cuvintele ,,de aflare sau”;

3. La art.6:

alin.(1) lit. f) se completează în final cu cuvintele „și, în special, să nu fie semnalaţi în consemn privind nepermiterea intrării în Republica Moldova din motivele enumerate anterior.”.

după lit.f) se introduce o literă nouă g) cu următorul cuprins:

,,g) minorilor străini li se permite intrarea pe teritoriul Republicii Moldova în baza pașaportului unui părinte sau al însoţitorului desemnat, în care sunt incluse de către organele competente ale statului respectiv datele personale ale minorului, dar numai însoţit de către titularul pașaportului.”

articolul se completează în final cu un alineat (6), avînd următorul cuprins:

„(6) Prin derogare de la alineatul (1):

a) străinii care nu îndeplinesc condițiile menționate la alineatul (1), dar care sunt titularii unui permis de ședere sau a unei vize de întoarcere eliberate de un stat străin sau, în cazul în care se solicită acest lucru, ai ambelor documente, sunt autorizați să intre în Republica Moldova cu scopul tranzitului, pentru a putea ajunge pe teritoriul statului străin care a eliberat permisul de ședere sau viza de întoarcere, cu excepția cazului cînd respectivii cetăţeni străini sunt semnalaţi în consemn privind nepermiterea intrării în Republica Moldova sau în cazul în care semnalarea respectivă este însoțită de instrucțiuni cu privire la interdicția de intrare sau de tranzit;

b) străinii care îndeplinesc condițiile menționate la alineatul (1), cu excepția că nu sunt în posesia unei vize valabile, și care se prezintă la frontiera de stat, pot fi autorizați să intre pe teritoriul Republicii Moldova în cazul în care se eliberează o viză la frontiera de stat, în conformitate cu prevederile articolului 21 al prezentei legi. Vizele eliberate la frontiera de stat se introduc în subsistemul ,,Viza”;

c) în cazul în care nu este posibilă aplicarea vizei pe document, viza se aplică pe un formular separat care se inserează în document. În acest caz, se folosește modelul uniform de formular pentru aplicarea vizei, aprobat de Guvern;

d) străinii care nu îndeplinesc una sau mai multe dintre condițiile menționate la alineatul (1) pot fi autorizați să intre pe teritoriul Republicii Moldova din motive umanitare, de interes național sau în temeiul unor obligații internaționale.

4. La art.8 alin.(1) se introduc două litere noi lit.f1)și lit.f2) cu următorul cuprins:

,,f1) au interdicția de intrare în Republica Moldova;

f2) au epuizat durata de aflare sau ședere acordată de Lege”.

5. La art.10 alin.(6) după cuvintele ,,Republicii Moldova,” se completează cu cuvintele „sau care au încheiată căsătoria cu cetăţeanul Republicii Moldova”.

6. La art.84:

alin.(2) se modifică și va avea următorul cuprins:

,,(2) Străinilor care nu au obligaţia de a obţine viză de intrare în Republica Moldova li se permite intrarea pe teritoriul ţării și se pot afla pînă la 90 de zile în cursul oricărei perioade de 6 luni calculate de la data primei intrări. Metodologia de calculare a perioadei de aflare a străinilor care intră pe teritoriul Republicii Moldova fără vize se aprobă de către Ministerul Afacerilor Interne.

alin.(3) după cuvîntul,,apatrizi” se completează cu textul ,,ulterior fiind supuși condiţiilor generale de intrare pe teritoriul Republicii Moldova”;

articolul se completează în final cu un alineat (4), cu următorul cuprins:

,,(4) În sensul aplicării dispoziţiilor alin. (2), data intrării se consideră ca fiind prima zi de aflare sau ședere pe teritoriul Republicii Moldova, iar data ieșirii se consideră ca fiind ultima zi de aflare sau ședere pe teritoriul Republicii Moldova. Perioadele de aflare sau de ședere autorizate în temeiul unui permis de ședere sau a unei vize naţionale nu sunt luate în considerare la calcularea perioadei de ședere pe teritoriul Republicii Moldova.”

7. Textul ,,90 de zile în decursul a 6 luni de la data primei intrări în țară” pe întreg parcursul textului Legii se substituie prin textul ,,90 de zile în cursul oricărei perioade de 6 luni”.

**Art.III. –** Legea nr.215 din 4 noiembrie 2011 cu privire la frontiera de stat a Republicii Moldova (Monitorul Oficial al Republicii Moldova, 2012, nr.76-80, art.243), se modifică și se completează după cum urmează:

1. La art.3:

la noţiunea *„control în linia a doua”* cuvîntul „suplimentar” se substituie cu cuvîntul „amănunţit”, iar cuvintele ,,și bagajelor” se substituie prin cuvintele ,, , bagajelor și mijloacelor de transport”;

noțiunea ,,zonă de frontieră” se modifică și va avea următorul conținut:

,,*zonă de frontieră* – teritoriul cu lățimea de 10 km de la frontiera de stat către interior, de-a lungul frontierei pe uscat și pe apele de frontieră, destinat supravegherii frontierei de stat și controlului la trecerea frontierei.”

2. La art.7 alin.(2) propoziţia a doua se exclude.

3. La art.8 alin.(2), după sintagma ,,unitățile fixe și mobile” se introduce sintagma ,, ,inclusiv în caz de necesitate și prin intermediul echipelor mobile ale Poliției de Frontieră, care își exercită atribuțiile conform Regulamentului aprobat de Guvern”.

4. La art.17, alin.(2) se exclude.

5. La art.18:

la alin.(1), cuvintele „în comun cu colaboratorii vamali” se exclud;

alin.(2) se modifică și va avea următorul cuprins:

„(2) În punctele de trecere portuare și aeroportuare, reprezentanţii căpităniei portului, respectiv administraţiei aeroportului, acordă suport poliţiștilor de frontieră la efectuarea controlului trecerii frontierei.”.

6. La art.19, alin.(5) cuvintele „sau origine socială” se substituie cu cuvintele „ , origine socială, dizabilităţi sau vîrstă”.

 7. La art.20:

la alin.(2):

prima propoziţie se completează în final cu cuvintele „și mijloacelor de transport pe care le conduc.”;

la propoziţia a doua cuvintele „și ordinii” se substituie cu cuvintele „ , ordinii și sănătăţii”;

ultima propoziţie se exclude.

la alin.(3), cuvintele „În caz de necesitate” se substituie cu cuvintele „În baza rezultatelor analizei riscurilor”;

la alin.(4):

cuvintele ,,pentru străini,” se exclud;

alineatul se completează cu un subpunct nou ,,f)”, cu următorul cuprins:

„f) verificarea faptului dacă străinul în cauză dispune de mijloace de întreţinere suficiente pentru durata și obiectul șederii, pentru întoarcerea în țara de origine sau pentru tranzitul către un stat străin în care admisia sa este garantată sau că este în măsură să dobîndească legal respectivele mijloace”.

8. La art.21 alin.(1) cuvintele „Străinii supuși” se substituie cu cuvintele „Persoanele supuse”.

 9. La art.29:

 la alin.(1) cuvintele „liber în zona de frontieră dacă nu sînt prevăzute restricţii” se substituie cu cuvintele „în zona de frontieră conform cerinţelor prevăzute la art.30.”

 alin.(2) se completează în final cu cuvintele „ , bagajele și bunurile aflate în posesia acestora”.

 10. La art.30 alin.(1) după cuvintele ,,Poliția de Frontieră” se introduc cuvintele ,,însoțit de un act de identitate”.

 11. La art.32:

la alin.(1), cifra „500” se substituie cu cifra „1000”;

alin.(2) va avea următorul cuprins:

„(2) Vînătoarea în zona de frontieră pînă la limita prevăzută la alin.(1) se admite numai în perioada luminoasă a zilei, în baza permisului eliberat de Poliţia de Frontieră, respectîndu-se regulile și restricţiile prevăzute de legislaţia în vigoare. În scopul eliberării permisului, organizatorii vînătorii prezintă Poliţiei de Frontieră informaţii cu privire la lista participanţilor la vînătoare, armele utilizate, autorizaţiile de deţinere a acestora, autorizaţia de vînătoare.”;

la alin.(2) și (3), cuvintele „avizul prealabil al” se substituie cu cuvîntul „permisul”;

la alin.(4), cuvîntul ,, avizul” se substituie cu cuvîntul „permisul”;

la alin.(5), cuvîntul ,,aprobarea” se substituie cu cuvîntul ,,permisul”;

la alin.(6):

cuvintele „situaţii excepţionale” se substituie cu cuvintele „condiţiile prevăzute la art.30 alin.(3)”.

12. La art.35, alin.(6) se completează cu o propoziţie, avînd următorul cuprins:

„Poliţia de Frontieră asigură regimul și ordinea publică în punctele de trecere a frontierei de stat, securitatea publică, controlul de securitate al pasagerilor, bagajelor, încărcăturilor, personalului aeronautic și naval și de protecţie a zonelor de securitate cu acces limitat în cadrul aeroporturilor și porturilor Republicii Moldova”.

 **Art.IV. –**Articolul 6 din Legea nr.283 din 28 decembrie 2011 cu privire la Poliţia de Frontieră (Monitorul Oficial al Republicii Moldova, 2012, nr.76-80, art.245) se modifică și se completează după cum urmează:

alin.(1):

lit.b) se completează în final cu textul „ , securitatea publică, controlul de securitate al pasagerilor, bagajelor, încărcăturilor, personalului aeronautic și naval și de protecţie a zonelor de securitate cu acces limitat în cadrul aeroporturilor și porturilor Republicii Moldova”;

lit.c) se completează în final cu textul „ , asigură securitatea frontierei de stat”.

alin.(2), lit.a) după cuvintele „circulaţia ilegală a persoanelor și mijloacelor de transport” se completează cu cuvintele „ , traficului de arme și muniţii, inclusivarme de distrugere în masă și materiale conexe, substanţe și deșeuri radioactive, deșeuri perisuloase, obiecte de artă, obiecte de valoare istorică și arheologică, obiecte proprietate intelectuală, specii de animale și plante pe cale de dispariție”.

alin.(3):

la lit.h) cuvintele „ , în comun cu Serviciul Vamal, ” se exclud.

alineatul în final se completează cu o literă nouă ,,i)”, cu următorul conținut:

„i) în limitele competenţei stabilite de lege asigură facilitarea fluxului internaţional de persoane, mijloace de transport și mărfuri.”.

alin.(4), lit. f) va avea următorul cuprins:

„f) să oprească, să controleze și să reţină persoane și mijloacele de transport, inclusiv prin intermediul echipelor mobile, pentru a împiedica încălcarea regimului frontierei de stat, regimului zonei de frontieră sau a regimului în punctele de trecere a frontierei de stat.”;

alin.(5) după cuvîntul „legislaţie,” se completează cu cuvintele ,,exercită urmărirea penală”, iar sintagma ,,a documentelor” se exclude.

alin. (6) se exclude.

**Președintele Parlamentului**